# Döntés Párizsban, hatása Budapesten

A Fővárosi Szabó Ervin Könyvtár trianoni emlékoldala.

|  |
| --- |
| Vagonlakók, 1921 körül |
| Vagonlakók, 1921 körül |
|  |

[Tovább a webkiállításra >>](http://fszekweb.wixsite.com/trianon100?fbclid=IwAR1L9I7nZJBut4LT0tHwaz0YZr0uvS0vAwTtysuWi5HDOpC8TXwZ8Ql6FHg)

Száz évvel ezelőtt a budapestiek egy háborúban kivérzett ország fővárosában éltek, megszorításoktól, ínségektől és járványtól meggyötörten, a hazaözönlő katonáktól, a megszállt területekről érkező menekültektől felbolydult társadalomban, forradalmaktól szétzilált közigazgatási viszonyok között. A jövőt pedig egyre sötétebb színekkel festették le a párizsi békekonferenciáról érkező hírek.

|  |
| --- |
| Jótékonysági színielőadás plakátja, 1920 |
| Jótékonysági színielőadás plakátja, 1920 |

Ez a lélektani állapot a kiindulópontja a trianoni döntés századik évfordulójára készített emlékoldalunknak. Az összeállítás döntően az 1919-1921 közötti időszakra összpontosítva, de a következő évtizedre is kitekintve érzékelteti azt a hatást, amit a trianoni döntés Budapest lakóira, a város szociális viszonyaira, valamint a szimbolikus ellenállás szaporodó köztéri jelei által a városképre gyakorolt. Az események megéléstörténetét igyekeztünk érzékeltetni azoknak a dokumentumoknak a bemutatásával, amiket könyvtárunk, elsősorban annak várostörténeti részlege, azokból az időkből őriz. Eredeti szándékunk szerint a könyvtár kiállítótermében került volna sor erre, a járványhelyzet miatt azonban internetes változat született.

Bízunk abban, hogy a közreadott fényképek, plakátok, nyomtatványok, térképek, cikkek, irodalmi művek és a bibliográfiai összeállítás ebben a formában is kellő megjelenítő erővel hatnak, és a webkiállításon közreadott forrásokat böngészve, letöltve talán még többen lesznek, akik felhasználhatják azokat ismereteik bővítésére, tanulásra, oktatásra.

[Tovább a webkiállításra >>](http://fszekweb.wixsite.com/trianon100?fbclid=IwAR1L9I7nZJBut4LT0tHwaz0YZr0uvS0vAwTtysuWi5HDOpC8TXwZ8Ql6FHg)

Az űrlap teteje

Az űrlap alja

![http://old.fszek.hu/konyvtaraink/kozponti_konyvtar/budapest_gyujtemeny/?article_hid=43618](data:application/xhtml+xml;base64...)



